CELEX: 32020R0685
Language: hu
Date: 2020-05-20 00:00:00
Title: A Bizottság (EU) 2020/685 rendelete (2020. május 20.) az 1881/2006/EK rendeletnek az egyes élelmiszerekben előforduló perklorát felső határértékei tekintetében történő módosításáról (EGT-vonatkozású szöveg)

25.5.2020   
               
               
                  HU
               
               
                  Az Európai Unió Hivatalos Lapja
               
               
                  L 160/3
               
            
         A BIZOTTSÁG (EU) 2020/685 RENDELETE
         (2020. május 20.)
         az 1881/2006/EK rendeletnek az egyes élelmiszerekben előforduló perklorát felső határértékei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
         mivel:
         
                     (1)
                  
                  
                     Az 1881/2006/EK bizottsági rendelet (2) meghatározza az élelmiszerekben előforduló egyes szennyező anyagok felső határértékeit.
                  
               
                     (2)
                  
                  
                     2014. szeptember 30-án az Európai Élelmiszerbiztonsági Hatóság (a továbbiakban: Hatóság) élelmiszerláncban előforduló szennyező anyagokkal foglalkozó tudományos testülete (a továbbiakban: CONTAM-testület) tudományos véleményt fogadott el az élelmiszerben előforduló perklorátokkal összefüggő közegészségügyi kockázatokról (3). A CONTAM-testület a perklorátra vonatkozóan testtömeg-kilogrammonként 0,3 mikrogrammban állapította meg a tolerálható napi bevitel értékét, az egészséges felnőtt pajzsmirigy jódfelvétel-gátlása alapján. A CONTAM-testület következtetése szerint a perklorátnak való jelenlegi becsült krónikus étrendi expozíció aggodalomra adhat okot, különösen a lakosság azon, nagy mennyiséget fogyasztó, fiatalabb korcsoportjaiban, amelyekre enyhe vagy mérsékelt jódhiány jellemző. Ezen túlmenően lehetséges, hogy a jelenlegi becsült rövid távú perklorát-expozíció aggodalomra ad okot az anyatejjel táplált csecsemők és a kevés jódot fogyasztó kisgyermekek esetében.
                  
               
                     (3)
                  
                  
                     A CONTAM-testület ajánlása szerint a kockázatértékelés bizonytalanságainak további csökkentése érdekében a tagállamoknak több adatot kell begyűjtenie az Európában az élelmiszerekben előforduló perklorát tekintetében, különösen a zöldségek, az anyatej-helyettesítő tápszerek, a tej és tejtermékek vonatkozásában.
                  
               
                     (4)
                  
                  
                     A tudományos jelentés (4) alapján a Bizottság elfogadta az (EU) 2015/682 bizottsági ajánlást a perklorát élelmiszerben való jelenlétének nyomonkövetése érdekében, különösen a 2013. szeptember 1-jén bevezetett kárenyhítő intézkedéseket követő mintavételek esetében.
                  
               
                     (5)
                  
                  
                     A Hatóság elvégezte a perklorátnak való étrendi expozíció-értékelést az adatbázisában található, 2013. szeptember 1-je után vett minták előfordulási adatainak figyelembevételével, és 2017-ben kiadta a „Scientific Report on the Dietary exposure assessment to perchlorate in the European population (Tudományos jelentés az európai népesség perklorátnak való étrendi expozíciója értékelésére)” (5) című tudományos jelentést.
                  
               
                     (6)
                  
                  
                     A 87. plenáris ülésén 2017 novemberében (6) a CONTAM-testület tekintetbe vette a perklorátról szóló jelentés eredményét, és megállapította, hogy a jelentésben becsült expozíciós szintek jelentős mértékben összhangban állnak a CONTAM-testület 2014. évi véleményében becsült expozíciós szintekkel. A korábban megállapított 0,3 mikrogramm/testtömeg-kilogrammos tolerálható napi bevitelre tekintettel a CONTAM-testület megerősítette, hogy a perklorátnak való jelenlegi krónikus és rövid távú expozíció lehetséges veszélyt jelenthet az emberi egészségre.
                  
               
                     (7)
                  
                  
                     Ezért indokolt a perklorátra vonatkozó határértékek bevezetése azon jelentős mennyiségű perklorátot tartalmazó élelmiszerek esetében, amelyek jelentős mértékben hozzájárulnak az emberi expozícióhoz, valamint az olyan élelmiszerek esetében, amelyek a társadalom sérülékenyebb csoportjainak, így a csecsemőknek és a kisgyermekeknek a kitettségét eredményezhetik.
                  
               
                     (8)
                  
                  
                     Az 1881/2006/EK rendeletet ezért ennek megfelelően módosítani kell.
                  
               
                     (9)
                  
                  
                     Az élelmiszer-vállalkozóknak időt kell hagyni arra, hogy alkalmazkodjanak az ebben a rendeletben meghatározott követelményeknek. Az ezeknek az élelmiszereknek a perkloráttartalmára vonatkozó határértékeket egy későbbi időponttól kezdődően kell alkalmazni.
                  
               
                     (10)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1881/2006/EK rendelet melléklete e rendelet mellékletének megfelelően módosul.
         
         
            2. cikk
            Az e rendelet mellékletében felsorolt, 2020. július 1-je előtt jogszerűen forgalomba hozott élelmiszerek a minőségmegőrzési vagy a fogyaszthatósági idejük lejártáig forgalomban maradhatnak.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. július 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 20-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 37., 1993.2.13., 1. o.
         
         
            (2)  A Bizottság 1881/2006/EK rendelete (2006. december 19.) az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.).
         
            (3)  EFSA CONTAM-testület (az EFSA élelmiszerláncba bekerülő szennyező anyagokkal foglalkozó tudományos testülete), 2014. Scientific Opinion on the risks to public health related to the presence of perchlorate in food, in particular fruits and vegetables (Tudományos vélemény az élelmiszerekben, különösen a gyümölcsökben és a zöldségekben előforduló perkloráttal összefüggő közegészségügyi kockázatokról). EFSA Journal 2014; 12(10):3869 [106 oldal]. doi:10.2903/j.efsa.2014.3869. http://www.efsa.europa.eu/en/efsajournal/pub/3869
         
            (4)  A Bizottság (EU) 2015/682 ajánlása (2015. április 29.) a perklorát élelmiszerekben való előfordulásának nyomon követéséről (HL L 111., 2015.4.30., 32. o.).
         
            (5)  EFSA (Európai Élelmiszerbiztonsági Hatóság), Arcella D, Binaglia M and Vernazza F, 2017. Scientific Report on the Dietary exposure assessment to perchlorate in the European population (Tudományos jelentés az európai népesség perklorátnak való étrendi expozíciója értékelésére). EFSA Journal 2017;15(10):5043, [24 oldal]. https://doi.org/10.2903/j.efsa.2017.5043
         
            (6)  http://www.efsa.europa.eu/sites/default/files/event/171121-m.pdf
      
      
         
            MELLÉKLET
            Az 1881/2006/EK rendelet melléklete a következő „9. szakasz: Perklorát” szakasszal egészül ki:
            
               „9. szakasz: Perklorát
               
               
                           Élelmiszerek(1)
                        
                        
                           Felső határérték
                           mg/kg
                        
                     
                           9.
                        
                        
                           
                              Perklorát
                           
                        
                        
                            
                        
                     
                           9.1.
                        
                        
                           Gyümölcs és zöldség
                           kivéve:
                        
                        
                           0,05
                        
                     
                            
                        
                        
                           
                                       —
                                    
                                    
                                       tökfélék (Cucurbitaceae) és kel
                                    
                                 
                        
                           0,10
                        
                     
                            
                        
                        
                           
                                       —
                                    
                                    
                                       levélzöldségek és fűszernövények
                                    
                                 
                        
                           0,50
                        
                     
                           9.2.
                        
                        
                           Tea (Camellia sinensis), szárított
                           Gyógynövény- és gyümölcsforrázatok, szárított
                        
                        
                           0,75
                        
                     
                           9.3.
                        
                        
                           Anyatej-helyettesítő tápszerek, anyatej-kiegészítő tápszerek, valamint csecsemők és kisgyermekek számára készített, speciális gyógyászati célra szánt élelmiszerek(3)(4) (*1)
                           
                        
                        
                           0,01
                        
                     
                            
                        
                        
                           Bébiételek(3)(4)
                        
                        
                           0,02
                        
                     
                            
                        
                        
                           Feldolgozott gabonaalapú élelmiszerek (3)(29)
                        
                        
                           0,01
                        
                     
            
               (*1)  A kisgyermeknek szánt tápszerek kisgyermekeknek szánt tejalapú italok és hasonló, fehérjealapú termékek. Ezek a termékek nem tartoznak az (EU) 609/2013 rendelet hatálya alá (A Bizottság jelentése az Európai Parlamentnek és a Tanácsnak a kisgyermekeknek szánt tápszerekről (COM/2016/0169 final)) (https://eur-lex.europa.eu/legal-content/HU/TXT/PDF/?uri=CELEX:52016DC0169&qid=1559628885154&from=HU).”